Diari Oficial de la Generalitat Valenciana


Sumari del DOGV 8707, del 30-12-2019 (2019/12526)

RESOLUCIÓ de 12 de desembre de 2019, del director general de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de las ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges i convocades mitjançant Resolució d'11 de febrer de 2019 en el marc del Pla estatal d'habitatge 2018-2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12069


Data del document
:   12-12-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 12 de desembre de 2019, del director general de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de las ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges i convocades mitjançant Resolució d'11 de febrer de 2019 en el marc del Pla estatal d'habitatge 2018-2021. [2019/12257]  
  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents:  
  
Antecedents de fet  
1. Mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, que són convocades mitjançant la Resolució d'11 de febrer de 2019 en el marc del Pla estatal d'Habitatge 2018-2021, publicada en el DOGV número 8487, de 15 de febrer.  
  
Per a això s'ha habilitat el procediment de concurrència competitiva a seguir, al qual poden concórrer les comunitats de propietaris, les cooperatives, els propietaris únics d'edificis i altres persones beneficiàries previstes en la base tercera de la citada ordre i que complisquen les condicions que en les bases reguladores s'estableixen.  
2. D'acord amb el que s'estableix en l'article 4 de la Resolució d'11 de febrer per la qual es convoquen les ajudes per a l'exercici 2019, el termini per a presentar les sol·licituds va acabar el dia 30 d'abril de 2019.  
3. Mitjançant la Resolució de 24 d'octubre de 2019, de la Vicepresidència segona i Conselleria d'Habitatge i Arquitectura Bioclimàtica, s'incrementa la quantia màxima de les ajudes per a 2019 prevista en la resolució d'11 de febrer de 2019 per a la rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.  
Com a conseqüència d'aquesta ampliació, la quantia màxima de les ajudes prevista en l'apartat segon, «Finançament de les ajudes», de la resolució d'11 de febrer per la qual es convoquen aquestes ajudes per a l'exercici 2019, que era de 83.827.284,00 euros, dels quals corresponen 47.474.764,00 euros a l'aportació del Ministeri de Foment i 3.250.332,00 euros a l'aportació de la Generalitat Valenciana, passa a ser d'una quantia màxima de 54.424.575,74 euros, dels quals corresponen 60.463.544,00 euros a l'aportació del Ministeri de Foment i 4.872.860,74 euros a l'aportació de la Generalitat Valenciana.  
  
4. Les sol·licituds donades d'alta, eliminant les duplicades, ascendeixen a 2.134 sol·licituds. De conformitat amb el que es disposa en la base catorze de l'ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar amb data 4 de setembre de 2019 en el portal www.gva.es la llista de sol·licituds admeses en què s'indicaven aquelles que estaven incompletes i els sol·licitants disposaven d'un termini de 10 dies hàbils per a completar o esmenar la sol·licitud i documentació presentada.  
5. Reunit l'òrgan col·legiat integrat per la subdirectora general de Règim Jurídic i Polítiques Socials d'Habitatge, el subdirector general d'Habitatge i Regeneració Urbana, el cap del Servei de Rehabilitació i Observatori de l'Hàbitat i de la Segregació Urbana, la cap del Servei de Coordinació i Funció Social de l'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que s'estableix la base catorze de l'annex de l'ordre esmentada, i la Resolució de 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències de la direcció del Servei Territorial a la directora territorial de Castelló, a fi d'avaluar les sol·licituds presentades, s'ha elaborat l'acta de la reunió, que s'hi adjunta, així com les llistes de les parts sol·licitants que poden ser beneficiàries de les ajudes, així com la llista de sol·licituds per a les quals es proposa la denegació.  
  
Fonaments de dret  
1. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base catorze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges que són convocades mitjançant la Resolució d'11 de febrer de 2019 en el marc del Pla estatal d'habitatge 2018-2021, publicada en el DOGV número 8487, de 15 de febrer per a l'exercici 2019, i el resolc tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
Vist l'acta de l'òrgan col·legiat de 19 de novembre de 2019, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, es dicta la resolució següent:  
  
Primer  
Concedir les ajudes a les primeres 860 sol·licituds amb les quals s'exhaureix la partida pressupostària disponible, tant del Ministeri de Foment com de la Generalitat, una vegada ordenades segons la puntuació obtinguda aplicant els criteris d'adjudicació de les bases reguladores de les ajudes i havent acreditat les parts beneficiàries el compliment dels requisits i de les seues obligacions fiscales, tributàries i amb la Seguretat Social. Aquesta concessió es fa a càrrec de l'aplicació pressupostària 32.72.06.797.55.4 de la línia S8287000, «Pla estatal d'habitatge 2018-2021», per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges regulats per mitjà de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, i són convocades mitjançant Resolució d'11 de febrer de 2019, en el marc del Pla estatal d'Habitatge 2018-2021, i dotades amb un import total de 81.047.871,74 ?, d'acord amb l'ampliació pressupostària aprovada mitjançant la Resolució de 24 d'octubre de 2019, publicada en el DOGV número 8667, de 30 d'octubre de 2019, de les quals corresponen 21.289.169,00 - a l'aportació del Ministeri de Foment i 4.872.860,74 - a l'aportació de la Generalitat segons la distribució prevista per a aquesta convocatòria.  
  
  
  
  
  
De conformitat amb el que s'estableix en la base quinze de l'Ordre 7/2018 de les bases reguladores de les ajudes, per al pagament de la subvenció la part beneficiària haurà d'aportar en els terminis establits la sol·licitud telemàtica de la qualificació definitiva i pagament de les ajudes juntament amb la documentació necessària per a la seua tramitació.  
Així mateix, d'acord amb el que disposa la base dèsset, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la seua percepció.  
  
Segon  
Denegar les sol·licituds que s'esmenten a continuació, 921, que compleixen els requisits establits per a obtindre les ajudes, però es troben en una posició per darrere de les sol·licituds que han esgotat la partida pressupostària destinada a aquestes ajudes una vegada ordenades totes les sol·licituds segons la puntuació obtinguda aplicant els criteris d'adjudicació de les bases reguladores de les ajudes.  
  
Tercer  
Denegar les 353 sol·licituds que s'esmenten a continuació per incomplir els requisits establits en les bases de la convocatòria i indicar el motiu pel qual la sol·licitud ha sigut denegada.  
  
Contra la present resolució, que posa fi a la via administrativa, es podrà interposar potestativament un recurs de reposició davant de la Secretaria Autonòmica d'Arquitectura Bioclimàtica i Sostenibilitat Energètica, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes, comptador des de l'endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 12 de desembre de 2019.- El director general de Qualitat, Rehabilitació i Eficiència Energètica: Jaume Monfort i Signes.